શીર્ષક: રાધનપુરથી હાર્યા બાદ હવે અલ્પેશ ઠાકોરનું રાજકીય ભવિષ્ય શું હશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જિતુ વાઘાણી અને અલ્પેશ ઠાકોર

આ પેટાચૂંટણીમાં સૌથી વધુ નજર હતી પાટણ જિલ્લાની રાધનપુર બેઠક પર.

આ બેઠક પર એક સમયે કૉંગ્રેસ પક્ષમાંથી ચૂંટણી જિતેલા અલ્પેશ ઠાકોરે આ વખતે ભાજપમાંથી ચૂંટણી લડી હતી. 

જોકે 2017માં કૉંગ્રેસમાંથી ધારાસભ્ય બનેલા અલ્પેશ ઠાકોર આ પેટાચૂંટણીમાં રાધનપુર પરથી કૉંગ્રેસના રઘુ દેસાઈ સામે હારી ગયા.

કૉંગ્રેસ છોડવાના કારણમાં મીડિયા સાથેની વાતચીતમાં અલ્પેશ ઠાકોરે જણાવ્યું હતું કે તેઓને જોઈએ એટલું મહત્ત્વ મળ્યું નથી. આથી તેઓ પ્રજાના કામ કરવા માટે અને વિકાસની રાજનીતિ માટે ભાજપમાં જોડાઈ રહ્યા છે.

સત્તાધારી પાર્ટી ભાજપમાં જોડાયા અને પેટાચૂંટણીમાં હારી જતાં અલ્પેશ ઠાકોરનું રાજકીય ભવિષ્ય કેવું રહેશે એ પણ ચર્ચાનો વિષય બન્યું છે.

રાજકીય વિશ્લેષકો માને છે કે ગુજરાતમાં હવે અલ્પેશ ઠાકોરનું ભવિષ્ય ધૂંધળું જણાઈ રહ્યું છે. તો એવું પણ કહેવામાં આવે છે કે ગુજરાતમાં ભાજપ સત્તામાં છે અને તેનો લાભ અલ્પેશ ઠાકોર પણ મળી શકે છે.

અલ્પેશ ઠાકોરનું હવે રાજકીય ભવિષ્ય શું?

બીસીસી ગુજરાતી સાથે વાત કરતાં રાજકીય વિશ્લેષક અજય ઉમટ જણાવે છે કે અતિશય મહત્ત્વાકાંક્ષા ક્યારેક રાજકીય દૃષ્ટિએ ઘાતક નીવડે એનો બોલતો પુરાવો અલ્પેશ ઠાકોર છે. 

તેમના મતે કૉગ્રેસ પાર્ટીમાં અલ્પેશ ઠાકોરની સ્થિતિ રાજા જેવી હતી, પણ આજે એ રંક બની ગયા છે.

ઉમટ જણાવે છે, "કૉંગ્રેસ પાર્ટીએ તેમને ધારાસભ્યની ટિકિટ આપી હતી, એમના સમર્થકોને પણ પાર્ટીએ ટિકિટ આપી હતી. એમને પાર્ટીમાં ઘણું મહત્ત્વ અપાતું હતું."

"નવ જેટલી કમિટીમાં સ્થાન આપવામાં આવ્યું હતું. બિહારમાં સહપ્રભારી બનાવાયા હતા."

"આટલું બધું કરવા છતાં તેઓ માત્ર રાજકીય મહત્ત્વાકાંક્ષા માટે મને કૉંગ્રેસમાં જોઈએ એટલું મહત્ત્વ મળતું નથી એવું ત્રાગું કરીને કૉંગ્રેસ છોડીને ભાજપમાં જોડાયા ગયા. "

તેઓ જણાવે છે, "હવે અલ્પેશ ઠાકોર હાંસિયામાં ધકેલાઈ જવાના છે. જોકે તેમણે ધીરજ રાખી હોત તો કૉંગ્રેસ પાર્ટીમાં તેમના માટે ઉજ્જવળ ભવિષ્ય હતું."

"કૉંગ્રેસ પાર્ટીએ એમને બધું જ આપ્યું હતું, પરંતુ તેઓ રાજકીય સોદાબાજી કરવા ગયા એ મોટી ભૂલ હતી."

અજય ઉમટ ગુજરાતની પ્રજાના મિજાજ અંગે જણાવે છે કે પક્ષપલટુંઓને ગુજરાતની પ્રજા સ્વીકારતી નથી.

"અલ્પેશને પણ નથી સ્વીકાર્યા ને ધવલસિંહ ઝાલાને પણ નથી સ્વીકાર્યા. કુંવરજી બાવળિયા અને જવાહર ચાવડા અપવાદ છે, તેઓ તેમની વ્યક્તિગત પ્રતિભા અને જ્ઞાતિવાદના કારણે ચૂંટણી જીતતા હતા."

તેઓ ઉમેરે છે કે આ એક એવા...